google/wiki40b huggingface dataset:
Kolno valsčius

Istorija

Nuo V a. pr. m. e. iki XIII a. šiose vietovėse gyveno lietuviams artimos baltų gentys jotvingiai ir galindai. Nuo XV a. šias vietoves pradėjo kolonizuoti mozūrai ir lenkai. Nuo X a. iki 1526 m. priklausė Lenkijos karalystės Mazovijos kunigaikštystei. Nuo 1529 m. iki 1569 m. Liublino unijos Mazovijos vaivadijai. Nuo 1569 m. iki 1795 m. buvo Abiejų Tautų Respublikos Didžiosios Lenkijos provincijos Mazovijos vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1816 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919-1939 m. priklausė Lenkijos tarpukario Balstogės vaivadijai. 1939-1941 m. ir 1944 m. priklausė Tarybų Sąjungos, Baltarusijos TSR, Balstogės srities, Kolno rajonui. 1941-1945 m. priklausė Trečiajam reichui. Nuo 1945 m. priklauso Lenkijai. 1945-1975 m. priklausė Balstogės vaivadijai. 1975-1999 m. priklausė Lomžos vaivadijai. 2008 m. gegužės 29 d. pradėti naudoti Kolno valsčiaus herbas ir Kolno valsčiaus vėliava.

Administracinis suskirstymas

Bialikai, Borkovas, Bžozovas, Bžuzkai, Černicė, Červonė, Danovas, Filipki Dužė, Filipki Malė, Gietkai, Glinkai, Gromadzino Viknas, Gurskiai, Gurščizna, Janovas, Kielče Kopkai, Kolimagai, Kosakai, Kovalevas, Koziki Olšinai, Koziolas, Kumelskas, Lachovas, Losevas, Niksovizna, Obiedzinas, Okurovas, Pachučinas, Rupinas, Ridzevo Šviontkai, Stare Kielčė, Stari Gromadzinas, Truški Kučė, Truški Patorai, Truški Zalesiai, Tiški Vondolovas, Tiški Labnas, Vaškai, Vincenta, Všeborai, Vikovas, Všceklicė, Zabielė, Zakalenas, Zaskrodziai ir Žebrai
2007 m. Kandidatų mačai

2007 m. Kandidatų mačai – tai pasaulio šachmatų čempionato atrankos į pasaulio čempionato turnyrą etapas. Buvo žaidžiami atkrentamieji mačai (2 ratai). Jie vyko 2007 m. gegužės 27 d. – birželio 13 d. Elistoje. Dalyvavo 16 didmeistrių iš kurių buvo atrinkti 4 dalyviai, kurie žaidė Meksike 2007 m. pasaulio čempionato turnyre.

Dalyviai

2007 m. Kandidatų mačuose dalyvavo 16 didmeistrių: Kasimdžanovas (2004 m. FIDE pasaulio čempionas); Leko, Adamsas ir Polgar (5-8 v. 2005 m. FIDE čempionato turnyre); Širovas ir Bekhu (turintys, iš dar nepatekusiųjų, aukščiausią reitingą – 2004–2005 m.); dešimt geriausiųjų iš 2005 m. pasaulio taurės.

Nugalėtojų nustatymas

Pirmo ir antro rato mačai žaidžiami po 6 partijas.
Laiko kontrolė: 2 val. 40 ėjimų, sekantiems 20 ėjimų -1 val po to 15 min + 30 sek po kiekvieno ėjimo iki partijos pabaigos Nugalėtoju laikomas tas žaidėjas, kuris mače surenka daugiau taškų.
Lygiųjų atveju, skiriamos keturios papildomos partijos su sutrumpinta laiko kontrole (po 25 min + 10sek po kiekvieno ėjimo). Jei vis dar lygu, žaidžiamas dvi žaibo partijos po 5 min + 10sek. po kiekvieno ėjimo. Jei vis dar lygu, traukiami burtai pasirinkimui ir žaidžiama paskutinė žaibo partija. Žaidėjas laimėjęs partiją, laimi mačą. Žaidėjas ištraukęs burtus pasirinkimui, gali rinktis, ar žaisti baltaisiais, gauti 6 min. laiko, bet lygiųjų atveju, jis pralaimi mačą, ar žaisti juodaisiais, gauti 5 min., o partijai pasibaigus lygiosiomis, tapti mačo nugalėtoju.
Jeremy de Nooijer

Karjera

Žaidėjas yra Roterdamo „Sparta“ sistemos auklėtinis. Karjeros pradžioje atstovavo savo klubą.
Buvo išvykęs į Bulgariją ir žaidė už PFK Levski Sofiâ. Vėliau persikėlė į FC Sheriff.
2019 m. kovo mėn. tapo FK Sūduva Marijampolė nariu.
2019 m. gegužės 15 d. pranešta, kad sutartis nutraukta abipusiu susitarimu.
Kambario draugė

Siužetas

Į koledžą iš provincijos atvyksta nauja studentė. Jos kambario draugė – vietinė turtuolė. Merginos netrukus tampa artimomis draugėmis. Tačiau naujoji draugė turi paslapčių, kurios netrukus ima kilti aikštėn…
Sara (akt. Minka Kelly) atvyksta į Los Andželo universitetą iš Ajovos. Nors jos širdis sudaužyta, tačiau ji kupina didelių vilčių, jog didmiestyje laukia naujas ir jaudinantis gyvenimas: ji studijuos mados dizainą. Mergina apsigyvena koledžo seserijos bendrabutyje. Jos kaimyne tampa Rebeka (akt. Leighton Meester). Nors Rebeka priklauso kitai socialinei klasei – jos tėvai turtingi – tačiau merginos labai greitai tampa artimomis draugėmis. Ji pasirodo šiek tiek keista geriausiai Saros draugei Treisei (akt. Alyson Michalka), tačiau Sara nesuka dėl to galvos: Rebeka draugiška ir visuomet šalia, kai jos reikia. Tačiau netrukus Rebekos draugiškumas peržengia ribas ir ji ima kištis į Saros gyvenimą net tuomet, kai nereikia ir kur nereikia. Ji ima persekioti ir grasinti visiems žmonėms Saros gyvenime, kuriuos tik gali pasiekti. Rebeka, apsėsta minties kontroliuoti kiekvieną Saros gyvenimo dalelę, ima grasinti Treisei, kuri Rebekos nuomone daro blogą įtaką Sarai. Nuo Rebekos taip pat kliūna ir buvusiam Saros vaikinui bei profesoriui Robertsui (akt. Billy Zane), kuris dėsto Sarai. Tačiau Sara keistą Rebekos elgesį pastebi per vėlai…
San Marino kapitonas-regentas

San Marino kapitonas-regentas – kas pusę metų renkamas San Marino valdžios postas, kurį visada užima du žmonės. Kapitonas-regentas vadovauja šalies vyriausybei. Įprastai, kapitonai-regentai yra renkami iš opozicinių partijų. Nuo pat 1243 m. šių politikų kadencija prasideda kiekvienų metų balandžio 1 ir spalio 1 d.
Toks diarchijos vyriausybinis valdymas kildinamas iš Romos respublikos laikų, Senovės Romos konsulo atitikmuo.
Lygumai

Aplinkinės gyvenvietės

Dvariškiai – 2 km
Gaščiūnai – 17 km 
 Pamūšis – 11 km
NAISIAI – 10 km
PAKRUOJIS – 14 km

Ekonomika

Žemės ūkio bendrovė viena stipriausių Lietuvoje, specializuojasi pieno pramonėje, javų auginime. Taip pat veikia vilnos karšykla, gaminami įvairūs vilnos gaminiai.
Pau Morer

Karjera

Žaidėjas yra rungtyniavęs gimtinėje bei Norvegijoje.

Vilniaus „Žalgiris“

2019 m. vasario mėnesį pasirašė sutartį su Vilniaus „Žalgiriu“.
Čerykavas

Istorija

Pirmą kartą paminėtas 1460 m. Tuo metu priklausė Lenkijos karalystei. 1604 m. suteiktos miesto teisės. 1641 m. suteiktas miesto herbas. 1772 m., po pirmojo Abiejų Tautų Respublikos padalijimo, atiteko Rusijos imperijai.
Vytauto stadionas

Istorija

Pastatytas 1987 m. Renovuotas 2008 m. ir 2010–2011 m. Vietų skaičius padidintas iki 3000. Taip pat įrengtos patalpos varžybų dalyviams, žurnalistams. Pastatytos VIP tribūnos, atnaujinta veja ir pakeisti lengvosios atletikos takai. Pastatyta švieslentė. Projektą finansavo Europos Sąjunga, Lietuvos Vyriausybė ir Tauragės savivaldybė.
Stadionas po renovacijos oficialiai atidarytas 2011 m. rugsėjo 18 d. Tą pačią dieną vyko A Lygos rungtynės tarp FK Tauro ir FK Šiauliai. Varžybas, rezultatu 6-2, laimėjo Tauro komanda.
Romário

Karjera

Romario pradžioje rungtyniavo vietinio kvartalo komandoje „Olaria Atlético Clube“ ir buvo pastebėtas „Vasco da Gama“ klubo skautų. Su „Vasco da Gama“ Romario dukart laimėjo valstijos taurę, įtrauktas į 1988 m. olimpinę rinktinę ir olimpiadoje tapo rezultatyviausiu žaidėju.
1988 m. persikėlė į Europą, žaidė „PSV Eindhoven“, vėliau – „FC Barcelona“ klubuose. 1990 m. kaip atsarginis žaidėjas dalyvavo pasaulio čempionate. 1994 m. laimėjo Ispanijos taurę, tapo rezultatyviausiu lygos žaidėju, su Brazilijos rinktine laimėjo pasaulio čempionatą, buvo išrinktas geriausiu čempionato žaidėju ir FIFA metų žaidėju. Tarp 1995–1999 m. Romario žaidė tai „Flamengo“, tai „Valencia“ klubuose. 1998 m. pasaulio čempionatą Romario buvo priverstas praleisti dėl traumos. 2000 m. su „Vasco da Gama“ klubu laimėjo Mercosur taurę, išrinktas Pietų Amerikos ir Brazilijos metų futbolininku. Prieš 2002 m. pasaulio čempionatą Romario buvo jau 36 metų amžiaus, bet vis dar geros sportinės formos, tuomet atstovavo „Fluminense“ klubą. Visgi, nepaisant žaidėjo ir sirgalių prašymo, treneris Luiz Felipe Scolari neįtraukė Romario į rinktinę. Vėliau žaidė Katare, vėl grįžo į Braziliją. 2005 m. būdamas beveik 40-ies metų amžiaus tapo rezultatyviausiu Brazilijos lygos žaidėju. 2005 m. Romario žaidė paskutines, jubiliejines savo varžybas Brazilijos rinktinėje (draugiškose varžybose prieš Gvatemalą), jose įmušė įvartį ir gavo geltoną kortelę.
2006 m. Romario žaidė JAV, Australijoje, be vėl grįžo į „Vasco da Gama“. 2007 m. jis įmušė savo 1000-ąjį įvartį nuo 11 m atžymos, varžybose prieš „Sport Recife“. Tokį rezultatą yra pasiekę tik Pelé ir Ferenc Puskás. Tiesa, į Romario įvarčius buvo įskaičiuoti ir tie, kuriuos jis įmušė jaunystėje, draugiškose ir neoficialiose varžybose. FIFA pasveikino Romario su įvarčiu, tačiau pagal savo statistiką nurodė, kad jis buvo įmušęs 929 įvarčius, iš jų 77 – jaunimo komandose. 2007–2008 m. Romario buvo žaidžiančiuoju „Vasco da Gama“ treneriu, bet greitai buvo atleistas ir tęsė karjerą tik kaip žaidėjas. 2008 m. Romario netikėtai pareiškė baigiąs ir žaidėjo, ir trenerio karjerą. 2009 m. Romario sužaidė atsisveikinamąsias varžybas America komandoje, kurios aistruoliu yra Romario tėvas. Nors Romario įvarčio pelnyti nepavyko, komanda laimėjo ir užsitikrino patekimą į aukštesnę lygą.
Romario taip pat rungtyniauja paplūdimio futbole, 2005 m. pasaulio čempionate su rinktine laimėjo bronzą. Jis yra vienas pagrindinių 2014 m. pasaulio futbolo čempionato Brazilijoje organizatorių. Romario 2010 m. pradėjo ir politiko karjerą – jis išrinktas Socialistų partijos atstovu į Brazilijos deputatų rūmus.
Saločiai

Istorija

Miestelis rašytiniuose šaltiniuose buvo paminėtas 1514 m., kai Barbora Pečkaitė, pagerbdama savo mirusio brolio atminimą, įsteigė parapiją, kuriai užrašė pusę Saločių dvaro žemės, tais pačiais metais buvo įsteigta ir parapija, pastatyta medinė Saločių bažnyčia, kurią XVI a. 2-ojoje pusėje nusavino Radvilos, ją sugriovė ir pastatė reformatų maldos namus. XVII a. viduryje vėl pastatyta katalikų bažnyčia. 1703 m. kovo 19 d. šalia miestelio įvyko Saločių mūšis tarp Abiejų Tautų Respublikos ir Švedijos kariuomenės.
1991 m. gegužės 22 d. Saločių pasienio punktą buvo užpuolę sovietų omonininkai.
2012 m. liepos 18 d. Lietuvos Respublikos Prezidentė dekretu Nr. 1K-11151 patvirtino Saločių herbą.
Mažoji varnalėša

Ekologija

Auga panamėse, šiukšlynuose, pakelėse, ant pylimų, pakrūmėse. Mėgsta azotu turtingą dirvožemį. Laukuose ir prie fermų yra piktžolė.
Žiedus apdulkina bitės ir drugiai. Vaisiai prisitvirtina prie gyvūnų kailių ir žmonių drabužių, taip padedama plisti sėkloms.

Biologija

Tai dvimetis, 40-120 cm aukščio augalas. Šaknis stora, verpstiška. Stiebas tvirtas, status, briaunotas, šakotas, apaugęs trumpais plaukeliais. Lapai širdiškai kiaušiniški, lygiakraščiai, kartais atokiai dantyti. Jų viršutinė pusė žalia, plika, apatinė pilkšva, gauruota. Apatiniai lapai stamboki, ilgakočiai, viršutiniai mažesni, trumpakočiai.
Žydi liepos-spalio mėneniais. Antraisiais gyvenimo metais pradeda žydėti. Graižai rutuliški, 1-2 cm skersmens, pailgose kekėse. Skraistlapiai trumpesni už žiedus, siauri, pliki arba kiek plaukuoti, viršūnės truputį užsilenkusios. Žiedai dvilyčiai, vamzdiški, penkiaskilčiai, violetiniai. Kuokeliai penki. Vaisiai atvirkščiai kiaušiniški, išilgai briaunoti, tamsiai rudi, išmarginti dar tamsesnėmis dėmėmis, arčiau galų skersai raukšlėti, viršūnėje trumpas skristukas.

Naudojimas

Visų varnalėšų genties rūšių nauda panaši. Tai vaistinis ir maistinis augalas. Turi inulino ir tanino. Šaknų nuoviras stiprina plaukus. Iš šaknų gaminama varnalėšų kava. Tolimuosiuose Rytuose auginamos varnalėšų plantacijos. Jų šaknys dedamos į salotas, iš jų verdamos sriubos, kompotai.
Islamo revoliucijos gvardijos jūrų pajėgos

Islamo revoliucijos gvardijos jūrų pajėgos, IRG jūrų pajėgos – Irano Islamo revoliucijos gvardijos dalis. Jose tarnauja 20 tūkst. karių, jos turi apie 1500 motorinių valčių ir apie 50 katerių, krantų gynybos raketų ir artilerijos baterijų, sraigtasparnių.
IRG jūrų pajėgų vadas – kontradmirolas Ali Morteza Saffari.
Beržinis (Ignalinos r.)

Istorija

1932 m. lenkų išleistame okupuotos Lietuvos žemėlapyje ežeras vadinamas Beržona.
Virginija Šiukščienė

Biografija

1982 m. baigė Vilniaus universiteto Istorijos fakultetą. Nuo 1982 m. Šiaulių Aušros muziejaus muziejininkė, 1995-2004 m. mokslinė sekretorė, muziejaus leidyklos vedėja, nuo 2004 m. direktoriaus pavaduotoja. Autorinių bei grupinių parodų muziejuje rengėja.
Nuo 2005 m. Lietuvos muziejų asociacijos Rinkinių mokslinio tyrimo sekcijos pirmininkė. Nuo 1982 m. Lietuvos kraštotyros draugijos narė.
1985-1992 m. teikė metodines konsultacijas Šiaulių miesto ir rajono visuomeniniams muziejams. 1985-1990 m. vadovavo jaunųjų kraštotyrininkų būreliui Šiaulių jaunųjų turistų centre.
Andrius Giedrimas

Andrius Giedrimas (g. 1948 m. sausio 2 d. Panevėžyje) – Lietuvos dailininkas vitražistas, tapytojas.

Biografija

Žmona Salvinija Giedrimienė. 1972 m. baigė Lietuvos dailės institutą, mokytojas Algimantas Stoškus.

Kūryba

Sukūrė apie 30 įvairaus dydžio dekoratyvių vitražų. Jo paveikslai lyrinės nuotaikos, melsvų, žalsvų atspalvių („Diendaržis“, „Nacionalinis parkas“, abu 1993 m., „Rugpjūčio saulė“ 1994 m., „Lapams krentant“, „Žalvarniai“, abu 1998 m.), vėlesni pasižymi intensyvių, sodrių spalvų deriniais („Mėlyna eglė“ 2002 m., „Rudens lapas“, „Raudonas debesis“, „Rudenėjant“, visi 2003 m.). Surengė individualių parodų: Vilnius – 1983 m., 1994 m., 2004 m., Panevėžys – 1993 m., Klaipėda – 2001 m., Juodkrantė – 2004 m.
Skeno liauka

Skeno liaukos (arba parauretralinės – lot. glandulae paraurethrales, mažosios prieangio liaukos – lot. glandulae vestibulares minores) – moters pridėtinės lytinės liaukos, atsiveriančios viršutinėje makšties sienelėje šalia šlaplės angos. Vieta aplink šias liaukas yra tapatinama su G-tašku. Skeno liaukos gamina skystį, kuris sąlygoja makšties lubrikaciją, manoma, kad orgazmo metu kartais išskiria itin daug skysčio sekreto – šis reiškinys vadinamas moters ejakuliacija. Pastebėta, kad Skeno liaukų dydis tarp moterų skiriasi, kas iš dalies paaiškina, kodėl moterys nevienodai dažnai ejakuliuoja.
Šios liaukos yra vyro priešinės liaukos analogas. Jas atrado amerikietis Aleksandras Skenas (Alexander Skene, 1838-1900).
Butkūnai (Šimonys)

Istorija

Kaimo apylinkės minimos nuo XVII a., jose būta keliolikos atskirų palivarkų ir sodybų. 1672 m. minimos bajorų Butkevičių valdos, vėliau bajorų gausėjo. 1861–1915 m. priklausė Ukmergės apskrities Puponių valsčiaus Voskresensko seniūnijai. XIX a. pab. – XX a. pradžioje senasis bajorkaimis ėmė sparčiai nykti. 1919–1946 m. priklausė Panevėžio apskrities Kupiškio valsčiaus Gaigalių seniūnijai. Į vienkiemius išskirstytas 1932 m.
Nuo 1948 m. veikė pradinė mokykla.
1949 m. spalio 31 d. įkurtas kolūkis ir netrukus sujungtas su V. Kudirkos. Vėliau pavadintas „Mūsų rytojumi“.
Azoto rūgštis

Azoto rūgšties formos

Azoto rūgštis, kurios koncentracija yra didesnė nei 70 %, vadinama koncentruota. Jei koncentracija viršija 86 %, tokia azoto rūgštis vadinama rūkstanti azoto rūgštis. Rūkstanti azoto rūgštis skirstoma į baltą ir raudoną. Raudona spalva gali atsirasti, jei iš rūgšties išsiskiriantys raudonai rudi NO₂ garai reaguoja su rūgštyje esančiu vandeniu ir taip pasigamina nitritinė rūgštis.

Pasyvavimas

Koncentruota azoto rūgštis nereaguoja (tiksliau sakyti reaguoja nepalyginamai lėčiau nei skiesta) su dauguma metalų. Tai vadinama oksidaciniu pasyvavimu.

Baltymų atpažinimas

Baltymai reaguodami su koncentruota azoto rūgštimi – suyra, susidaro ryškiai geltonos spalvos medžiaga, tokia reakcija yra vadinama ksantoproteinine ir yra naudojama baltymams atpažinti.

Naudojimas

Visu pirma tai esminė medžiaga gaminant daugumą sprogmenų ir trąšų. Taip pat ji svarbi vaistų gamyboje. Azoto rūgštis panaudojama gaunant tokias medžiagas:
Nitroglicerinas, TNT, RDX, PETN, Amonio nitratas.
Azoto rūgštis dar svarbi metalurgijoje, ypač tauriųjų metalų apdirbime. Azoto rūgšties mišinys su druskos rūgštimi dar žinomas kaip karališkasis vanduo, tai vienas iš nedaugelio reagentų tirpdančių net platiną ir auksą.
Kartais ji kaip stiprus oksidatorius naudojama raketų kurui.
Šilutės geležinkelio stotis

Istorija

Iki Antrojo pasaulinio karo pabaigos Šilutės miesto apylinkėse Klaipėdos krašte veikė 1435 mm pločio vėžės geležinkelio atkarpa Šilutė–Kulėšai, priklausiusi Insterburgo siaurųjų geležinkelių bendrovei. Šio geležinkelio statyba buvo užbaigta 1913 m., stotis buvo Žibuose (dab. Lietuvninkų g. Šilutėjė). Traukiniai taip pat sustodavo Šilutės geležinkelio (Tilžės-Klaipėdos linija) stotyje.
Žalčio žvilgsnis

„Žalčio žvilgsnis“ – 1990 m. Lietuvos kino studijos susivienijime „ARS“ pagal to paties pavadinimo S. T. Kondroto romaną sukurtas meninis filmas. Kriminalinė drama.

Siužetas

Filme veiksmas vyksta Lietuvoje kelis dešimtmečius – nuo paskutinio XIX a. dešimtmečio iki XX a. trisdešimtųjų, parodoma plėšiko Meižio gyvenimo istorija. Tapęs našlaičiu tarnauja savo vieninteliam giminaičiui. Nepateisinamai žiauriai nubaustas už vaikišką išdaigą, netekęs tikėjimo gėriu ir meile, palieka šeimininko namus ir tampa Gonto vadovaujamos plėšikų gaujos nariu…

Techniniai duomenys

Spalvotas, filmo trukmė 101 min. (10 dalių, 2756,4 metrai)
Dūkšto mokykla

Istorija

1864 m. įsteigta valdinė pradžios mokykla, 1914–1944 m. pradinė, nuo 1944 m. septynmetė, nuo 1952 m. vidurinė.
Pirmoji mokykla Dūkšto apylinkėse buvo įkurta apie 1890 m. Pažemiškių kaime. Tuomet mokyklose buvo mokoma rusų kalba, o 1921–1939 m. lenkų užimtoje Rytų Lietuvoje – lenkų kalba. 1936 m. pradėtas statyti pagrindinis Dūkšto mokyklos pastatas, kuris iki Antrojo pasaulinio karo nebuvo pabaigtas. 1945 m. Dūkšto dvare atidaryta pirmoji progimnazijos klasė. 1946 m. Dūkšte atidarytos 3 progimnazijos klasės. 1947 m. mokykla persikėlė į dabartines patalpas. 1953 m. brandos atestatus gavo pirmieji 17 abiturientų. 1976 m. pastatytas pirmasis, o 1988 m. antrasis priestatas su erdvia sporto sale, valgykla, naujais kabinetais. 1997 m. išleista paskutinioji rusiškos mokyklos laida. 2003 m. mokyklą baigė 50-oji abiturientų laida.
Omas

Perskaičiavimai

SI sistemos elektrinio laidumo matavimo vienetas yra simensas. Tai atvirkštinis omo dydis.
Kazimieras Frackevičius-Radziminskis

Biografija

Lietuvos bajorų Frackevičių-Radziminskių giminės atstovas, Polocko stalininko Mykolo Frackevičiaus-Radziminskio ir Hanos Klianovskos sūnus.
Minsko pataurininkis, Lydos pakamaris nuo 1674 metų ir Lydos seniūnas nuo 1679 metų, Lietuvos dvaro paiždininkis nuo 1689 metų; Lietuvos Tribunolo maršalka 1682, 1688 ir 1693; Krėvos seniūnas.
Įkūrė karmelitų bažnyčią Žaludke, bazilijonų vienuolyną Ušačiuose.

Šeima

Buvo vedęs Aleksandrą, Jono Kristupo Narševičiaus dukterį.
Šiaulių banko investicijų valdymas

UAB Šiaulių banko investicijų valdymas (ŠBIV) – rizikos kapitalo bendrovė, finansuojanti smulkių ir vidutinio dydžio įmonių Lietuvoje veiklą bei į jas investuojanti.
Šiaulių banko investicijų valdymas yra dukterinė „Šiaulių banko“ bendrovė, įkurta 2000 m. rugpjūčio 31 dieną. „Šiaulių bankas“ valdo daugiau nei 60 proc. bendrovės balsų.

Veikla

2000–2003 m. bendrovė įgyvendino daugiau nei 30 investicinių projektų. Per 2001 metus ŠBIV uždirbo 367 000 litų grynojo pelno (2002 m. – 214 000 lt). 2003 m. apyvarta – apie 1,2 mln. litų.

Strategija

ŠBIV bendradarbiauja su kredito įstaigomis, lizingo bendrovėmis ir finansų valdymo konsultantais, įmonėms parengia netradicines investicijų ir finansų valdymo schemas, sudarančias sąlygas įmonėms spręsti laikinas kapitalo stygiaus, akcininkų struktūros optimizavimo ir finansų valdymo problemas bei sėkmingai plėtoti verslą.
Bendrovė, pasitelkusi įvairias žinomų finansavimo būdų kombinacijas, nedidelėms įmonėms pasiūlo alternatyvą tradicinėms bankų paskoloms ar lizingui, kadangi dauguma ūkio subjektų dažnai neturi galimybių skolintis banke savo projektams, nes bankų požiūriu jos yra arba pernelyg rizikingos, arba sudėtinga gauti reikiamas garantijas.
Egidijus Žiedas

Biografija

1979 m. baigė Šiaulių pedagoginį institutą, lietuvių kalbos mokytojas. Gargždų Kranto vidurinės mokyklos direktorius.
Naujosios sąjungos, Lietuvos centro partijos Klaipėdos rajono skyriaus narys. 2003–2004 m. ir 2007 m. (atsisakė mandato) Klaipėdos rajono savivaldybės tarybos narys.
Klaipėdos rajono liberalų klubo pirmininkas.
Timex Sinclair 1000

Timex Sinclair 1500

TS1500 buvo šiek tiek atnaujintas TS1000 variantas. Jame buvo pakeistas ankstesnis Sinclair ZX81 korpusas į ZX Spectrum stiliaus korpusą, guminė klaviatūra irgi buvo tokia pat kaip ir ZX Spectrum. Operatyvioji atmintis buvo praplėsta iki 16 KB. Nepaisant to, kompiuteris nesulaukė komercinės sėkmės, nes buvo išleistas pavėluotai. Jau buvo galima įsigyti tobulesnius ZX Spectrum/TS2068 kompiuterius.
TS1500 buvo gaminamas „Timex of Portugal“ ir parduodamas JAV ir Portugalijoje.

Klaidos

Buvo žinomi du nedideli programiniai skirtumai tarp TS1000 ir TS1500 versijų.
TS1000 ir ZX81 kompiuteriuose komanda:

LPRINT 0.00001
Timex spausdintuve išvesdavo 0.0XYZ1. Ši gerai žinoma klaida buvo ištaisyta TS1500 versijoje.
TS1000 sekantį ciklą vykdydavo taisyklingai, TS1500 – ne, atlikdamas viena iteracija mažiau negu turėtų:

10 FOR I = 0 TO 1 STEP .25
20 PRINT I
30 NEXT I
Maroko karinės pajėgos

Istorija

1950 metais karaliaus Hasano II–jo nurodymu Maroko karališkosios karinės pajėgos nuslopino partizaninį judėjimą Rifo kalnuose, kur vietiniai berberai kovojo už regiono nepriklausomybę. Operacijoje dalyvavo apie 20 000 karių.
1960 metais karališkosios karo pajėgos ne kartą dalyvavo kariniuose veiksmuose prieš Alžyro armiją šalies pasienyje.
Karo pradžioje su Vakarų Sachara, Maroko ginkluotosios pajėgos ženkliai sustiprėjo ir 1990 m. antroje pusėje reguliarioje armijoje tarnavo jau 195 500 karių (175 000 sausumos armija, 13 500 – oro pajėgos ir 7 000 – jūrų pajėgos). 1994 m. išlaidos gynybai sudarė 1/10 šalies biudžeto.
Po nepriklausomybės paskelbimo Maroko armija ne kartą šalyje vykdė ir destabilizacinius veiksmus prieš monarchiją. 1971 m. birželio 10 d. buvo pabandyta užimti karaliaus rūmus Shirate, netoli sostinės Rabato, o 1972 m. rugpjūčio 16 d. buvo bandymas numušti karaliaus lėktuvą, grįžtantį namo iš oficialaus vizito Prancūzijoje.
Armija taip pat malšino protesto demonstracijas ir nepaklusnumo akcijas 1981 m. Kasablankoje ir 1990 m. – Fese.